Maade omandamine avalike huvide tarbeks on tavapärane praktika. Enamasti on riik omandanud äralõikeid või metsa- ja põllumaad, erandlik on siiski selliste kinnistute võõrandamine, millel asub heas korras elamuhoone.
#000004
Kui esmaspäeval toimunud kohtumine kaitseminister Hanno Pevkuri ja Võrumaa inimestega Nursipalu harjutusvälja laiendamiseks kiskus üsna emotsionaalseks, siis tegelikult võõrandatakse Eestis maad üldiseks hüvanguks üsna palju. Näiteks transpordiamet teeb teedeehituse- ja remondi tarbeks aastas umbes 500 tehingut, vahendas "Aktuaalne kaamera".
#000005
"On selliseid, kus on ühes projektis näiteks 70 äralõiget, aga need ongi just äralõiked, me omandame näiteks teede äärest kolm kuni neli meetrit maad lihtsalt juurde, et ära mahutada kraavid ja muu selline," ütles transpordiameti maade osakonna juhataja Sülvi Seppel-Hüvonen.
#000006
Maa-ameti üks viimaseid suuremaid maade omandamisega seotud projekte on Rail Balticu rajamine, mille tarbeks on vajalikust ligi 800 kinnisasjast omandatud üle 300. Ka selles projektis pole palju võõrandatud korras elamutega maid.
#000009
Maa-ameti maakorralduse osakonna nõunik Maarja Virks ütles, et enamus maid, mida amet on omandanud, on hoonestamata. "Selliseid hoonestatud kinnistuid on meil olnud käputäis. Meil on paraku olnud ka kolm sundvõõrandamise otsust, aga arvestades omandatud kinnisasjade mahtu, siis see on võrdlemisi väike osakaal," lausus Virks.
#000010
Nursipalu harjutusvälja laiendamisel jääb riigi huviorbiiti umbes 21 eluhoonega kinnistut. Kui tahta samas piirkonnas sarnase kodupinnaga jätkata, siis turul on pakkumisi pigem vähe.
#000011
"Kõige nõutum koht selles piirkonnas on Rõuge vald just oma looduskauniduse pärast. Kindlasti saab olema keerulisem just nende elamistega, millel on suuremad maatükid, sest üldiselt pakutakse müüki selliseid talumajasid, mis on väiksemad pinnalt," ütles hindamise ärisuuna juht Andres Teder.
#000012
Rail Baltic on omandanud üle 30 protsendi trassikoridoril asuvast eramaast
#000014
Viru-Nigulas tulid välja varauusaegsed inimluud ja viikingiaegne asula
#000027
Laupäev toob tuult ja vhma
#000028
Vanasadama liini hakkab Tallinnas sõitma praegune tramm nr 2
#000035
Kiviselg: rünnak Sevastopolile näitab, et Krimmis pole enam miski kaitstud
#000036
Reede pärastlõunal hakkab saartest alates sadama
#000039
Vene väed rajavad Zaporižžja oblastis uusi kaitseliine
#000054
Rahapuuduse tõttu pole neljarajaliste maanteede väljaehitamine 2030. aastaks võimalik
#000055
Laupäeval sajab mitmel pool hoovihma
#000057